Imádkozzunk! Köszönjük mennyei Atyánk, amit az Úr Jézus Krisztusban elvégeztél és ki is nyilatkoztattál, hogy ellened való lázadásunk és ellened indított háborúnk ellenére Te minden bűnünket félretetted, és Krisztusért, Krisztusban megbékéltél velünk. Őáltala kedvesek vagyunk a számodra, Őáltala gyermekeiddé fogadsz bennünket, Őáltala kiemelsz bennünket az elveszésből és a halálból, Lelked által új életre támasztasz minket.